VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO

ĮSAKYMAS

DĖL VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO 2004 M. GRUODŽIO 15 D. ĮSAKYMO NR. VA-189 „DĖL JURIDINIO ASMENS PRANEŠIMO APIE JO DUOMENŲ MOKESČIŲ MOKĖTOJŲ REGISTRE PAPILDYMĄ (PAKEITIMĄ)“ PAKEITIMO

2008 m. sausio 25 d. Nr. VA-2

Vilnius

Pakeičiu Juridinio asmens pranešimo apie jo registravimo duomenų Mokesčių mokėtojų registre papildymą (pakeitimą) ir šių duomenų papildymo (pakeitimo) mokesčių administratoriaus iniciatyva taisykles, patvirtintas Valstybinės mokesčių inspekcijos prie Lietuvos Respublikos finansų ministerijos viršininko 2004 m. gruodžio 15 d. įsakymu Nr. VA-189 „Dėl Juridinio asmens pranešimo apie jo duomenų mokesčių mokėtojų registre papildymą (pakeitimą)“ (Žin., 2004, Nr. 184-6827; 2006, Nr. 28-974, toliau – taisyklės) ir išdėstau taisyklių 14 punktą taip:

„14. Pranešimo formos 10, 12, 14 laukeliuose Pagrindinės vykdomos veiklos rūšys turi būti įrašomas mokesčių mokėtojo vykdomos veiklos rūšies kodas(-ai): klasė ir poklasis (6 skaitmenys) ir atitinkamai 11, 13, 15 laukeliuose – veiklos pavadinimas(-ai) pagal Ekonominės veiklos rūšių klasifikatorių (EVRK 2 red.), patvirtintą Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226, (Žin., 2007, Nr. 119-4877; toliau – EVRK 2 red.). Jeigu poklasio nėra, penktame ir šeštame 10, 12, 14 laukelio langeliuose turi būti įrašyti 0 (nuliai). EVRK 2 red. yra paskelbtas Statistikos departamento prie Lietuvos Respublikos Vyriausybės interneto svetainės (adresu: www.stat.gov.lt).“

VIRŠININKAS	MODESTAS KASELIAUSKAS